text: Brandmænd kan nu give bedre hjælp
  14 marts 2012 kl. 12.39
  Frivillige brandmænd i Fredericia kan nu give bedre og hurtigere hjælp.
  Et behandlingspladstelt betyder, at de frivillige brandmænd i Fredericia nu kan give bedre og hurtigere hjælp ved arrangementer og ulykker.
  Teltet skal bruges til at etablere et akut behandlingssted, hvis der sker ulykker med mange tilskadekomne.
  Samtidig kan de frivillige brandmænd bruge teltet som en behandlingsplads ved store idræts- og kulturbegivenheder - såsom Lillebælt Halvmarathon, hvor der er 11.000 deltagere og ligeså mange tilskuere.
  Teltet er en gave fra Trygfonden.
  